SET ยังอึด! ลดช่วงลบเหลือ 3 จุด กลับมายืนเหนือ 1,800 จุด อีกครั้ง
SET ยังอึด! ลดช่วงลบเหลือ 3 จุด กลับมายืนเหนือ 1,800 จุด อีกครั้ง โดยดัชนีปิดตลาดวันนี้ ที่ระดับ 1,808.89 จุด ลบ 3.09 จุด หรือ 0.17% มูลค่าการซื้อขาย 6.70 หมื่นล้านบาท
5 มี.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,808.89 จุด ลบ 3.09 จุด หรือ 0.17% มูลค่าการซื้อขาย 6.70 หมื่นล้านบาท
10 หุ้นกดดัชนีวันนี้

ด้าน น.ส.จิตรา อมรธรรม รองกรรมการผู้จัดการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้ส่วนใหญ่เคลื่อนไหวในแดนลบ รับแรงกดดันจากจากปัจจัยต่างประเทศ จากประเด็นสหรัฐฯ จะปรับขึ้นภาษีเหล็ก และอลูมิเนียม ทำให้ตลาดหุ้นในภูมิภาคเอเชีย และดาวโจนส์ต่างก็ปรับตัวลงกันทั่วหน้า
รวมถึงดาวโจนส์ฟิวเจอร์สด้วยที่ติดลบ แต่ล่าสุดดาวโจนส์ฟิวเจอร์สได้ลดช่วงลบ ทำให้บรรยากาศดูดีขึ้น เช่นเดียวกับตลาดหุ้นไทยที่ลดช่วงลบลงมาหลังดัชนีฯ ปรับตัวลงไปกว่า 10 จุด ทำให้ตลาดบ้านเราวันนี้ดูแข็งแกร่งกว่าตลาดภูมิภาค โดยได้แรงหนุนจากหุ้น PTT, CPALL, BANPU ซึ่งเป็นปัจจัยเฉพาะตัว
อย่างไรก็ดี ในวันพรุ่งนี้จะต้องติดตามการพิจารณาคดีหงสาของ BANPU และติดตามการประชุมของสภานิติบัญญัติแห่งชาติ (สนช.) ในเรื่องที่เกี่ยวกับการเลือกตั้ง ส่วนนอกประเทศให้ติดตามการประชุมธนาคารกลางญี่ปุ่น (BOJ) การประชุมธนาคารกลางยุโรป (ECB) ในสัปดาห์นี้ ซึ่งก็ให้รอดูความคิดเห็นเกี่ยวกับเศรษฐกิจ และเงินเฟ้อ เป็นต้น
ส่วนแนวโน้มการลงทุนในวันพรุ่งนี้ (6 มี.ค.) คาดว่า ตลาดฯ ยังมีโอกาสลุ้นขึ้นได้ แต่ภาพโดยรวมอาจเป็นลักษณะแกว่งไซด์เวย์ ในช่วงของการรอดูความชัดเจนเกี่ยวกับภาษีนำเข้าเหล็ก และอลูมิเนียม ว่าจะใช้กับประเทศไหนบ้าง และจะใช้กับเหล็กชนิดไหน พร้อมให้กรอบการแกว่งไว้ที่ 1,790-1,810 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT มูลค่าการซื้อขาย 9,448.60 ล้านบาท ปิดที่ 562.00 บาท เพิ่มขึ้น 6.00 บาท
CPALL มูลค่าการซื้อขาย 4,227.05 ล้านบาท ปิดที่  87.00 บาท เพิ่มขึ้น 2.25 บาท
EA มูลค่าการซื้อขาย 3,208.67 ล้านบาท ปิดที่ 59.75 บาท ลดลง 3.50 บาท
BANPU  มูลค่าการซื้อขาย 2,757.10 ล้านบาท ปิดที่  23.20 บาท เพิ่มขึ้น 0.50 บาท
PTTEP  มูลค่าการซื้อขาย 2,530.12 ล้านบาท ปิดที่ 111.50 บาท ลดลง  3.50 บาท
 
ตลาดหุ้นเอเชีย
